PATVIRTINTA

Radviliškio r. Šiaulėnų Marcelino Šikšnio

gimnazijos direktoriaus 2016 m.

gruodžio 27 d. įsakymu Nr. 1-16-91

**RADVILIŠKIO R. ŠIAULĖNŲ MARCELINO ŠIKŠNIO GIMNAZIJOS TARYBOS NUOSTATAI**

**1. BENDROSIOS NUOSTATOS**

1.1. Gimnazijos taryba – aukščiausia gimnazijos savivaldos institucija, jungianti mokinių, jų tėvų (globėjų, rūpintojų) ir pedagogų atstovus svarbiausių gimnazijos veiklos uždavinių sprendimui.

1.2. Gimnazijos taryba savo veiklą grindžia Lietuvos Respublikos Konstitucija, Lietuvos Respublikos įstatymais ir Vyriausybės nutarimais, Lietuvos Respublikos švietimo ir mokslo ministro įsakymais, Radviliškio r. Šiaulėnų Marcelino Šikšnio gimnazijos nuostatais ir šiais nuostatais.

1.3. Gimnazijos taryba savo veiklą grindžia demokratijos principais.

**2. SUDĖTIS, RINKIMO TVARKA**

2.1. Gimnazijos tarybą sudaro 3 pedagogai, 3 mokiniai ir 3 tėvai. Tėvų atstovais į Tarybą negali būti išrinkti gimnazijoje dirbantys pedagogai.

2.2. Gimnazijos taryba renkama dvejiems metams, vadovaujantis demokratiniais rinkimų principais: slaptu balsavimu, visuotinumu, konkurencija, aiškiu procedūros apibrėžtumu. Esant reikalui Gimnazijos tarybos sudėtis atnaujinama.

2.3. Į Tarybą tėvus (globėjus, rūpintojus) deleguoja tėvų susirinkimas, mokytojus – Mokytojų taryba, mokinius – 5-8 klasių ir I-IV gimnazinių klasių mokinių susirinkimas.

2.4. Gimnazijos tarybos pirmininką renka tarybos nariai susirinkę į savo pirmąjį posėdį. Išrinktasis pirmininkas vadovauja Tarybai, kviečia Tarybos posėdžius, jiems pirmininkauja, ruošia jiems medžiagą, kviečia reikiamus asmenis.

**3. VEIKLA**

3.1. Tarybos posėdžiai kviečiami ne rečiau kaip du kartus per metus. Nutarimai priimami posėdyje dalyvaujančių balsų dauguma. Gimnazijos direktorius Tarybos posėdžiuose gali dalyvauti kviestinio asmens teisėmis.

3.2. Gimnazijos taryba:

3.2.1. teikia siūlymų dėl gimnazijos strateginių tikslų, uždavinių ir jų įgyvendinimo priemonių;

3.2.2. svarsto gimnazijos strateginį planą, metinį gimnazijos veiklos planą, ugdymo planą, gimnazijos darbo tvarkos taisykles, , kitus gimnazijos veiklą reglamentuojančius dokumentus, teikiamus gimnazijos direktoriaus, ir jiems pritaria;

3.2.3. teikia siūlymų gimnazijos direktoriui dėl gimnazijos nuostatų pakeitimo ar papildymo, gimnazijos vidaus struktūros tobulinimo;

3.2.4. svarsto gimnazijos lėšų naudojimo klausimus;

3.2.5. teikia siūlymų gimnazijos direktoriui dėl gimnazijos veiklos tobulinimo;

3.2.6. svarsto metodinės tarybos, seniūnų tarybos, gimnazijos bendruomenės narių iniciatyvas ir teikia siūlymų gimnazijos direktoriui;

3.2.7. teikia siūlymų dėl saugių mokinių ugdymo ir darbo sąlygų sudarymo, talkina formuojant gimnazijos materialinius, finansinius ir intelektinius išteklius;

3.2.8. svarsto gimnazijos direktoriaus teikiamus klausimus.

**4. VEIKLOS TEISĖTUMAS**

4.1. Gimnazijos tarybos posėdis yra teisėtas, jei jame dalyvauja 2/3 visų jos narių.

4.2. Tarybos nutarimai yra teisėti, jei jie neprieštarauja teisės aktams.

**5. ATSISKAITOMYBĖ**

Gimnazijos taryba už savo veiklą kartą per metus atsiskaito gimnazijos bendruomenei.

—————————